কায়স্থ
কায়স্থ হল সনাতন ধর্মালম্বীদের একটি জাতি বিশেষ। বাঙালি কায়স্থ হলেন একজন বাঙালি হিন্দু যিনি কায়স্থ সম্প্রদায়ের সদস্য। সমগ্র ভারতে কায়স্থদের ঐতিহাসিক জাতিগত পেশা ছিল লেখক, প্রশাসক, মন্ত্রী , জমিদার এবং রেকর্ড-রক্ষক; বাংলার কায়স্থরা, ব্রাহ্মণ ও বৈদ্য দের সাথে ঐতিহাসিকভাবে তিনটি 'উচ্চজাতি'-র মধ্যে গণ্য হয়। সেন আমলে বিশেষ করে এগারো শতকের দিকে, কায়স্থরা একটি বৃহৎ সম্প্রদায় হিসেবে আত্মপ্রকাশ করে। ঔপনিবেশিক যুগে, একচেটিয়াভাবে না হলেও বাংলার ভদ্রলোক শ্রেণীর একটা বড়ো অংশ এই বর্ণ থেকে উঠে এসেছিল, যারা পশ্চিমবঙ্গে একটি যৌথ আধিপত্য বজায় রেখেছে। এই জাতির মানুষ মহারাষ্ট্র, উড়িষ্যাা, বাংলা ও উত্তর ভারতের বিভিন্ন জায়গায় বসবাস করে কায়স্থদের তিনটি শ্রেণি রয়েছে ১•উত্তর ভারতীয় কায়স্থ।২• মহারাষ্ট্রের চন্দ্রসেনীয় কায়স্থ।।৩• বাঙালি কায়স্থ। ১.বাঙালি কায়স্থ দের কিছু পদবী হল- বসু, ঘোষ, মিত্র, গুহ, দত্ত, নাহা, নাগ, দাম, সেন, ধর ইত্যাদি। ২.উওর - ভারতীয় কায়স্থ দের মধ্যে রয়েছে শ্রীবাস্তব, সাক্সেনা, ভট্টনগর, খারে, ইত্যাদি।। ৩. চন্দ্রসেনীয় দের মধ্যে রয়েছে দেশপান্ডে, ঠাকরে, প্রভু ইত্যাদি।